ai4bharat/Pralekha huggingface dataset:
गृह मंत्रालय
केन्द्रीय गृह एवं सहकारिता मंत्री श्री अमित शाह ने ‘RRR’ फिल्म के गीत ‘नाटू नाटू’ और Short Documentary फिल्म ‘द एलीफेंट व्हिस्पर्रस’ को प्रतिष्ठित ऑस्कर पुरस्कार जीतने पर बधाई दी
‘नाटू नाटू’ को ऑस्कर पुरस्कार मिलना भारतीय सिनेमा के लिए ऐतिहासिक दिन, ये गीत सभी भारतीयों और दुनियाभर के संगीतप्रेमियों की जुबान पर था, ‘RRR’ फिल्म की टीम को बधाई
हाथियों को बचाने के भारत के प्रयासों पर प्रकाश डालती फिल्म ‘द एलीफेंट व्हिस्पर्रस’ को मिला ऑस्कर पुरस्कार भारतीय फिल्म उद्योग की प्रतिभा को रेखांकित करता है, ये पुरस्कार देश के युवा फिल्ममेकर्स को प्रोत्साहित करेगा
केन्द्रीय गृह एवं सहकारिता मंत्री श्री अमित शाह ने ‘RRR’ फिल्म के गीत ‘नाटू नाटू’ को प्रतिष्ठित ऑस्कर पुरस्कार जीतने पर बधाई दी है। अपने ट्वीट में श्री शाह ने कहा कि “‘नाटू नाटू’ को ऑस्कर पुरस्कार मिलना भारतीय सिनेमा के लिए ऐतिहासिक दिन। ये गीत सभी भारतीयों और दुनियाभर के संगीतप्रेमियों की ज़ुबान पर था। ‘RRR’ फिल्म की टीम को बधाई।”
श्री अमित शाह ने Short Documentary फिल्म ‘द एलीफेंट व्हिस्पर्रस’ को भी ऑस्कर पुरस्कार जीतने पर बधाई दी। अपने ट्वीट में उन्होंने कहा कि “‘द एलीफेंट व्पिस्पर्रस’ को ऑस्कर पुरस्कार जीतने पर बधाई। हाथियों को बचाने के भारत के प्रयासों पर प्रकाश डालती फिल्म ‘द एलीफेंट व्हिस्पर्रस’ को मिला ऑस्कर पुरस्कार भारतीय फिल्म उद्योग की प्रतिभा को रेखांकित करता है, ये पुरस्कार देश के युवा फिल्ममेकर्स को प्रोत्साहित करेगा।”
पेट्रोलियम एवं प्राकृतिक गैस मंत्रालय
गैर-ईंधन रिटेल बिक्री में एचपीसीएल के पदचिह्न का विस्तार
दो नए ‘हैप्पी सुविधा केन्द्र’ शुरू
हिन्दुस्तान पेट्रोलियम कॉर्पोरेशन लिमिटेड ने गैर-ईंधन रिटेल बिक्री क्षेत्र में बड़े पैमाने पर अपनी मौजूदगी को और सशक्त करते हुए, ‘HaPpyShop’ नामक अपने ब्रांड के अंतर्गत दो और सुविधा स्टोर के शुरुआत की घोषणा की है। कंपनी के ऑटो केयर सेंटर, बांद्रा पश्चिम, मुंबई में और मिलेनियम आउटलेट, विशाखापट्टणम में नए ‘HaPpyShop’ स्टोर खोले गए। ब्रांड नाम ‘HaPpyShop’ के तहत पहला रिटेल स्टोर सितंबर 2021 में मुंबई में नेपियन सी रोड पर कंपनी के रिटेल आउटलेट पर खोला गया था और यह स्टोर इलाके के निवासियों के बीच काफी लोकप्रिय बन चुका है। उपरोक्त के अलावा, मदुरई में ऑनलाइन स्टोर का भी उद्घाटन किया गया, जिसमें विशुद्ध रूप से ऑनलाइन प्रारूप में भी ‘HaPpyShop’ की शुरुआत हुई।
कंपनी ने अपने ग्राहकों को दैनिक जरूरत के उत्पाद उपलब्ध कराने के लिए ‘HaPpyShop’ ब्रांड नाम के तहत मल्टी-चैनल रिटेल स्टोर की अपनी श्रृंखला स्थापित करने का निर्णय लिया है। प्रत्येक नए स्टोर में उत्पाद श्रृंखला का नियोजन स्थानीय निवासियों के स्वाद और वरीयताओं के अनुरूप सावधानीपूर्वक किया गया है। ग्राहकों द्वारा स्टोर के ताज़ा तरीन रुप और प्रदर्शन की काफी सराहना की जा रही है।
आस-पास के क्षेत्रों में ग्राहकों को एक सहज खरीदारी अनुभव प्रदान करने के लिए स्टोर उन्नत तकनीकी से सुसज्जित हैं। भौतिक स्टोर के अनुभव के साथ-साथ उनके पास डोर डिलीवरी मॉडल के साथ ऑनलाइन शॉपिंग का विकल्प भी है। ग्राहक एचपीसीएल के ‘HP Pay App’  पर मर्चेंडाइज ब्राउज़ करने और खरीदारी करने में सक्षम होंगे और सामान उनके घरों तक पहुंचाए जाएंगे।
इस अवसर पर अपने संबोधन में एचपीसीएल के अध्यक्ष एवं प्रबंध निदेशक श्री सुराणा ने कहा, “एचपीसीएल में ग्राहकों को एक अलग अनुभव प्रदान करने पर हमारा ध्यान केंद्रित है। ‘HaPpyShop’ ग्राहकों को उचित मूल्य पर गुणवत्तापूर्ण उत्पादों की एक श्रृंखला प्रदान करेगा।”
एचपीसीएल ने ग्राहक सुविधा में एक और अध्याय जोड़ते हुए देश भर में अपने रिटेल आउटलेटों पर ‘Paani@Club HP’ नाम के तहत ब्रांडेड पैकेज्ड पेय जल की आपूर्ति भी शुरू कर दी है। ग्राहकों ने खुले मन से इस प्रस्ताव को स्वीकार किया है और यह ब्रांड बाजार में अपना स्थान बना रहा है।
नवीन एवं नवीकरणीय ऊर्जा मंत्रालय
एमएनआरई ने मनाया आजादी का अमृत महोत्सव ‘न्यू फ्रंटियर: अक्षय ऊर्जा पर एक कार्यक्रम’
एमएनआरई और फिक्की ने ‘2070 तक शून्य कार्बन उत्सर्जन प्राप्त करने के लिए रोडमैप’ पर चिंतन बैठक का आयोजन किया
बिजली और एनआरई मंत्री ने दिया मुख्य व्याख्यान
नवीन और नवीकरणीय ऊर्जा मंत्रालय  और फेडरेशन ऑफ इंडियन चैंबर्स ऑफ कॉमर्स एंड इंडस्ट्री  ने संयुक्त रूप से "2070 तक शून्य कार्बन उत्सर्जन प्राप्त करने के रोडमैप" पर विचार-मंथन के लिए आज एक चिंतन बैठक का आयोजन किया। इस बैठक में 2070 तक शून्य कार्बन उत्सर्जन के लक्ष्य को प्राप्त करने के लिए भारत के अक्षय ऊर्जा रोडमैप पर चर्चा की गई। चिंतन बैठक एमएनआरई के आजादी का अमृत महोत्सव के चल रहे समारोह का एक हिस्सा था।
केंद्रीय ऊर्जा और नवीन और नवीकरणीय ऊर्जा मंत्री, श्री आर.के. सिंह ने मुख्य व्याख्यान दिया और भारत की क्रॉस-सेक्टरल नेट जीरो और ऊर्जा के बदले स्वरूप से जुड़ी योजनाओं के बारे में विस्तार से जानकारी दी। उन्होंने प्राथमिकताओं, मुद्दों और वैश्विक ऊर्जा बदलाव को सुविधाजनक बनाने के लिए क्लाइमेट फाइनेंस की आवश्यकता पर प्रकाश डाला।
बैठक में विचार-विमर्श सत्र की अध्यक्षता श्री इंदु शेखर चतुर्वेदी, सचिव, एमएनआरई ने की। श्री आलोक कुमार, सचिव, विद्युत ने उद्घाटन भाषण दिया और मुख्य सचिव, राजस्थान द्वारा प्रस्तुतियां दी गईं। मुख्य सचिव, गुजरात, अध्यक्ष, केंद्रीय विद्युत प्राधिकरण, प्रबंध निदेशक, भारतीय सौर ऊर्जा निगम, फिक्की अक्षय ऊर्जा परिषद के अध्यक्ष और सह-अध्यक्ष हैं।
श्री अरुण चावला, महानिदेशक, फिक्की ने इस बैठक में भाग लेने वाले प्रतिभागियों का स्वागत किया और बैठक के लिए मुद्दे को निर्धारित किया। सुश्री ऋचा शर्मा, अपर सचिव, पर्यावरण, वन और जलवायु परिवर्तन मंत्रालय ने प्रतिभागियों को नेट जीरो एजेंडा के विकास, विभिन्न अंतरराष्ट्रीय मंचों पर भारत के रुख और 2070 तक कार्बन उत्सर्जन में नेट-जीरो हासिल करने के संभावित रास्तों के बारे में जानकारी दी।
इसके बाद खुली चर्चा हुई जिसमें उद्योग जगत के नेताओं ने उद्योग के सामने आने वाले कई मुद्दों और सुझावों को साझा किया। सचिव, एमएनआरई ने भारत सरकार की नीतियों और कार्यक्रमों के संबंध में उद्योग जगत के नेताओं द्वारा उठाए गए मुद्दों पर अपनी जानकारी प्रदान की।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 19.01 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
19,01,68,140
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 19.01 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
युवा कार्यक्रम एवं खेल मंत्रालय
खेल मंत्रालय ने भारत के 7 राज्यों में 143 खेलो इंडिया केंद्र खोलने की मंजूरी दी
खेल मंत्रालय ने 14.30 करोड़ रुपये के कुल बजट अनुमान के साथ 7 राज्यों में कुल 143 खेलो इंडिया केंद्र समर्पित किए हैं। इन केंद्रों में एक-एक विशेष खेल का प्रशिक्षण प्रदान किया जाएगा। इन राज्यों में महाराष्ट्र, मिजोरम, गोवा, कर्नाटक, मध्य प्रदेश, अरुणाचल प्रदेश और मणिपुर शामिल हैं।
राज्यों के अनुसार विभाजन निम्न प्रकार से है:
- महाराष्ट्र - 30 जिलों में 3.60 करोड़ रुपये के बजट अनुमान के साथ 36 खेलो इंडिया केंद्रों की शुरुआत करना।
- मिजोरम - कोलासिब जिले में 20 लाख रुपये के बजट अनुमान के साथ 2 खेलो इंडिया केंद्रों का शुभारम्भ।
- अरुणाचल प्रदेश- 26 जिलों में 4.12 करोड़ रुपये के बजट अनुमान के साथ 52 खेलो इंडिया केंद्रों को खोलना।
- मध्य प्रदेश - 40 लाख रुपये के बजट अनुमान के साथ 4 खेलो इंडिया केंद्रों को शुरू करना।
- कर्नाटक - 3.10 करोड़ रुपये के बजट अनुमान के साथ 31 खेलो इंडिया केंद्रों को खोलना।
- मणिपुर - 1.60 करोड़ रुपये के बजट अनुमान के साथ 16 खेलो इंडिया केंद्र शुरू करना। ।
- गोवा - 20 लाख रुपये के बजट अनुमान के साथ 2 खेलो इंडिया केंद्र खोलना।
खेल मंत्रालय द्वारा देश भर में जमीनी स्तर के खेल बुनियादी ढांचे की उपलब्धता सुनिश्चित करने के लिए राज्य सरकारों के साथ साझेदारी में खेलो इंडिया केंद्र शुरू किए गए हैं। इस निर्णय के बारे में केंद्रीय युवा कार्यक्रम और खेल मंत्री श्री किरेन रिजिजू ने कहा, “भारत को 2028 में होने वाले ओलंपिक खेलों में शीर्ष 10 देशों में शामिल करने का हमारा प्रयास है। इस लक्ष्य को प्राप्त करने के लिए हमें कम उम्र से ही बड़ी संख्या में प्रतिभाशाली खिलाड़ियों की पहचान करने और उनको प्रशिक्षित करने की आवश्यकता है। जिला स्तरीय खेलो इंडिया केंद्रों में अच्छे प्रशिक्षक और उपकरण सुविधाओं की उपलब्धता के साथ, मुझे विश्वास है कि हम सही खेल के लिए और सही समय पर सही बच्चों को खोजने में सक्षम होंगे।”
खेल मंत्रालय ने जून 2020 में देश के प्रत्येक जिले में कम से कम एक खेलो इंडिया केंद्र के हिसाब से 4 साल की अवधि में 1,000 नए खेलो इंडिया केंद्र खोलने की योजना बनाई थी। जबकि इससे पहले कई राज्यों में 217 खेलो इंडिया केंद्र खोले गए थे, इससे पहले यह निर्णय लिया गया था कि उत्तर-पूर्वी राज्यों, जम्मू और कश्मीर, अंडमान और निकोबार द्वीप समूह, लक्षद्वीप और लद्दाख के जिलों के लिए अपवाद के रूप में प्रत्येक जिले में 2 खेलो इंडिया केंद्र होंगे।
संबंधित राज्य सरकारों को अब इन सभी केंद्रों के लिए पूर्व चैंपियन एथलीटों को नियुक्त करना होगा। जमीनी स्तर पर देश में खेल बुनियादी ढांचे को मजबूत करने के लिए सरकार के दृष्टिकोण के हिस्से के रूप में, एक कम लागत वाला, प्रभावी खेल प्रशिक्षण ढांचा तैयार किया गया है, जिसमें पूर्व चैंपियन एथलीट युवाओं के लिए प्रशिक्षक और सलाहकार बनेंगे। ये प्रशिक्षक स्वायत्त रूप से खेल का प्रशिक्षण प्रदान कर रहे हैं और अपना जीवन यापन कर रहे हैं।
वित्तीय सहायता का उपयोग प्रशिक्षक के रूप में पूर्व चैंपियन एथलीटों के पारिश्रमिक, सहयोगी स्टाफ, उपकरणों की खरीद, खेल किट, उपभोग्य सामग्रियों, प्रतियोगिता और आयोजनों में भागीदारी के लिए किया जाएगा।
आयुष
अखिल भारतीय आयुर्वेद संस्थान द्वारा महिलाओं में संतानोत्पत्ति की अक्षमता पर एक राष्ट्रीय सम्मेलन 'सृजना' का आयोजन
आयुष मंत्रालय के अंतर्गत अखिल भारतीय आयुर्वेद संस्थान  महिलाओं में संतानोत्पत्ति की अक्षमता पर दो दिवसीय राष्ट्रीय सम्मेलन 'सृजना' का आयोजन आज से नई दिल्ली में कर रहा है।
महिलाओं में संतानोत्पत्ति की अक्षमता लाखों लोगों पर असर डालती है और उनके परिवारों एवं समुदायों को प्रभावित करती है। डब्ल्यूएचओ की रिपोर्ट के अनुसार निसंतान दंपतियों में से 37 प्रतिशत मामलों में महिलाओं में संतानोत्पत्ति की अक्षमता इसका कारण था। भारत में महिलाओं में संतानोत्पत्ति की अक्षमता के मामले बढ़ रहे हैं और लगभग 15 प्रतिशत दंपति इससे प्रभावित हैं। इस समस्या को दूर करने के लिए एआईआईए एक राष्ट्रीय सम्मेलन के माध्यम से क्लिनिकल रिसर्च और जानकारियां साझा कर रहा है, जिसके बाद पैनल चर्चा होगी जिसमें शामिल होने के लिए 100 से अधिक प्रतिनिधियों ने पंजीकरण कराया है।
प्रोफेसर अभिमन्यु कुमार, पूर्व कुलपति, डीएसआरआरएयू जोधपुर, राजस्थान सम्मेलन के मुख्य अतिथि थे। पूर्व डीजी आयुष प्रोफेसर  पूजा भारद्वाज, सम्मेलन की सम्मानित अतिथि थीं। सम्मेलन प्रोफेसर तनुजा नेसारी, डायरेक्टर एआईआईए, डीन और आईआईए के अन्य वरिष्ठ संकाय सदस्यों की अध्यक्षता में आयोजित किया गया।
इस अवसर पर प्रो. तनुजा नेसारी ने कहा कि सम्मेलन में आयुर्वेद के माध्यम से अपनी सफलता की कहानियों को साझा करने और अपने व्यावहारिक और सैद्धांतिक ज्ञान का प्रसार करने के लिए पूरे भारत से कई वैज्ञानिकों, चिकित्सकों और शिक्षाविदों को सम्मेलन में आमंत्रित किया गया है। इस सम्मेलन में आधुनिक चिकित्सा विज्ञान से जुड़े कई स्त्री रोग विशेषज्ञों को भी इस विषय पर नवीनतम जानकारी साझा करने के लिए आमंत्रित किया गया है।
सम्मेलन के दौरान एक स्मारिका का विमोचन किया गया, जिसमें दस्तावेज में प्रस्तुत किए जाने वाले शोध पत्रों के सार, देश भर के विषय से जुड़े विशेषज्ञों के अनुभवों पर केस स्टडीज के पूर्ण शोध पत्र और पोस्टर प्रजेंटेशन शामिल थे।
डीएसआरआरएयू जोधपुर, राजस्थान के पूर्व वीसी, डॉ. प्रोफेसर अभिमन्यु कुमार, ने कहा कि जीवनशैली में बड़ा बदलाव आया है जो महिलाओं में संतानोत्पत्ति की अक्षमता का कारण बन रहा है। आयुर्वेद उनकी इस अक्षमता को दूर करने में महत्वपूर्ण भूमिका निभाता है
सम्मेलन में सात वैज्ञानिकों सत्रों की व्यवस्था की गई है, प्रत्येक सत्र में आमंत्रित विशेषज्ञ वक्ता का विस्तृत व्याख्यान होगा और देश भर से पंजीकृत प्रतिनिधियों के वैज्ञानिक शोध पत्र प्रस्तुत किए जाएंगे।
रक्षा मंत्रालय
रक्षा मंत्री श्री राजनाथ सिंह ने युद्ध में घायल सैनिकों के लिए सरकारी आवास की सुविधा को तीन माह से बढ़ाकर एक वर्ष करने की मंजूरी दी
रक्षा मंत्री श्री राजनाथ सिंह ने सैन्य कर्मियों का मनोबल बढ़ाने के उद्देश्य से युद्ध में घायल सैनिकों के लिए सरकारी आवास सुविधा को तीन माह से बढ़ाकर एक वर्ष करने का निर्णय लिया है। सशस्त्र बलों की जरूरतों और मांगों को ध्यान में रखते हुए, सरकार ने मौजूदा प्रावधानों की समीक्षा की थी।
फिलहाल, मृत सैन्य कर्मियों का परिवार/उनकी विधवा दो वर्ष की अवधि के लिए सरकारी आवास की सुविधा पाने के लिए अधिकृत हैं, जिसे 1999 एवं 2006 की नीतियों के अनुसार मामले की उपयुक्तता के आधार पर एक वर्ष और छह माह की अतिरिक्त अवधि तक बढ़ाया जा सकता है।
जबकि, मौजूदा प्रावधानों के अनुसार, कार्रवाई के दौरान घायल होने और इस कारण से सेवा से अमान्य किए गए सैन्य कर्मियों के संदर्भ में सरकारी आवास की सुविधा केवल तीन माह की अवधि के लिए ही स्वीकृत है।
प्रधानमंत्री कार्यालय
प्रधानमंत्री ने स्वच्छ पृथ्वी के प्रति अपनी प्रतिबद्धता दोहराई
प्रधानमंत्री श्री नरेन्द्र मोदी ने विश्व पर्यावरण पर स्वच्छ पृथ्वी के लिए आज अपनी प्रतिबद्धता को दोहराया।
अपने संदेश में प्रधानमंत्री ने कहा, “हमारी पृथ्वी और पर्यावरण को हमने अत्यंत संजोकर रखा है। आज पर्यावरण दिवस पर, हम स्वच्छ पृथ्वी को सुरक्षित रखने की अपनी प्रतिबद्धता को दोहराते हैं। प्रकृति के साथ मिलकर रहने से बेहतर भविष्य देखने को मिलेगा।”
जल शक्ति मंत्रालय
केंद्रीय जल शक्ति मंत्री ने वर्ष 2022 के लिये देश के सक्रिय भूमि जल संसाधन मूल्यांकन रिपोर्ट जारी की
केंद्रीय जल शक्ति मंत्री श्री गजेन्द्र सिंह शेखावत ने आज वर्ष 2022 के लिये सम्पूर्ण देश की ‘डायनेमिक ग्राउंड वॉटर रिसोर्स असेसमेंट रिपोर्ट’  जारी की। केंद्रीय भूमि जल बोर्ड और राज्यों/केंद्र शासित प्रदेशों ने मिलकर यह मूल्यांकन किया है, जिसे विभिन्न हितधारक समुचित कार्रवाई करने के लिये इस्तेमाल कर सकते हैं। वर्ष 2022 की मूल्यांकन रिपोर्ट के अनुसार, सम्पूर्ण देश के लिये कुल वार्षिक भूमि जल री-चार्ज 437.60 अरब घन मीटर है तथा सम्पूर्ण देश में वार्षिक रूप से 239.16 अरब घन मीटर भूमि जल निकाला गया। इसके अलावा देश में कुल 7089 मूल्यांकन इकाइयों में से 1006 इकाइयों को ‘अति-दोहन’ की श्रेणी में रखा गया है।
- मूल्यांकन भूमि जल री-चार्ज में बढ़ोतरी का संकेत देता है
- मूल्यांकन 2017 मूल्यांकन आंकड़ों की तुलना में देश में 909 मूल्यांकन इकाइयों में भूमि जल परिस्थिति में सुधार के संकेत देता है
- पूरे देश के लिये कुल वार्षिक भूमि जल री-चार्ज 437.60 अरब घन मीटर है
- पूरे देश में वार्षिक रूप से 239.16 अरब घन मीटर भूमि जल निकाला जाता है
- कुल 7089 मूल्यांकन इकाइयों में से 1006 इकाइयों को ‘अति-दोहन’ की श्रेणी में रखा गया है
- केंद्रीय भूमि जल बोर्ड और राज्यों/केंद्र शासित प्रदेशों ने इसके पहले यह संयुक्त कार्रवाई 1980, 1995, 2004, 2009, 2011, 2013, 2017 और 2020 में की थी
मूल्यांकन के जरिये जमा की जाने वाली सूचना का विस्तृत विश्लेषण यह बताता है कि भूमि जल री-चार्ज में बढ़ोतरी देखी गई है, जिसका कारण नहरों से होने वाले रिसाव में बढ़ोतरी, सिंचाई के पानी का उलटा बहाव और जलस्रोतों/टंकियों तथा जल संरक्षण अवसंरचनायें हो सकती हैं। इसके अलावा, अति दोहन किये जाने वाली इकाइयों की संख्या में गिरावट तथा भूमि जल की निकासी-स्तर में गिरावट भी दर्ज की गई।
इस अवसर पर जल शक्ति मंत्रालय के जल संसाधन, नदी विकास और गंगा संरक्षण विभाग के सचिव श्री पंकज कुमार, जल संसाधन नदी विकास और गंगा संरक्षण विभाग की विशेष सचिव सुश्री देबश्री मुखर्जी, श्री सुबोध यादव, संयुक्त सचिव  तथा केंद्रीय भूमि जल बोर्ड के अध्यक्ष श्री सुनील कुमार उपस्थित थे।
केंद्रीय जल शक्ति मंत्री श्री गजेन्द्र सिंह शेखावत वर्ष 2022 के लिये देश की डायनेमिक ग्राउंड वॉटर रिसोर्स असेसमेंट रिपोर्ट जारी करते हुये
डायनेमिक ग्राउंड वॉटर रिसोर्स असेसमेंट रिपोर्ट का आमुख
एमजी/एएम/एकेपी
(Visitor Counter : 1121
प्रधानमंत्री कार्यालय
प्रधानमंत्री ने त्रिपुरा में डॉ. माणिक साहा और मंत्रियों को शपथ ग्रहण करने पर बधाई दी
प्रधानमंत्री श्री नरेन्द्र मोदी ने आज डॉ. माणिक साहा को त्रिपुरा के मुख्यमंत्री पद और उनके सहयोगियों को राज्य सरकार में मंत्री पद की शपथ लेने पर बधाई दी। इस अवसर पर प्रधानमंत्री उपस्थित थे।
प्रधानमंत्री ने ट्वीट किया:
“डॉ. माणिक साहा जी और पूरी टीम को आज शपथ लेने पर बधाई। यह टीम निश्चित रूप से एक बार फिर लोगों द्वारा दिए गए जनादेश की आकांक्षाओं को पूरा करेगी और त्रिपुरा की विकास यात्रा को गति देगी। उनके प्रयासों के लिए मेरी शुभकामनाएं।@DrManikSaha2”
रक्षा मंत्रालय
गणतंत्र दिवस-2023 पर भारतीय नौसेना कर्मियों को विशिष्ट सेवा और वीरता पुरस्कार
राष्ट्रपति ने 26 जनवरी 2023 के अवसर पर गणतंत्र दिवस समारोह की पूर्व संध्या पर विशिष्ट सेवा और वीरता पुरस्कारों के साथ भारतीय नौसेना कर्मियों को पुरस्कारों को मंजूरी दी हैः
परम विशिष्ट सेवा मेडल
1. वी एडीएम रवींद्र भर्तृहरि पंडित, एवीएसएम।
2. वी एडीएम बिस्वजीत दासगुप्ता, एवीएसएम, वाईएसएम, वीएसएम।
3. वी एडीएम मकरंद अरविंद हम्पिहोली, एवीएसएम, एनएम।
अति विशिष्ट सेवा मेडल
1. वी एडीएम दीपक कपूर।
2. वी एडीएम अधीर अरोड़ा, एनएम।
3. आर एडीएम अरविंदन कट्टेरी पुलियाकोडे, वीएसएम।
4. आर एडीएम संजय साधु, एनएम।
5. आर एडीएम समीर सक्सेना, एनएम।
6. आर एडीएम धीरेन विग, वीएसएम 
- सर्ज आर एडीएम सीएस नायडू, वीएसएम 
नौ सेना मेडल 
1. सीडीआर निशांत सिंह ।
बार टू नौ सेना मेडल 
1. एलटी सीडीआर शशांक तिवारी, एनएम ।
- हरिओम शौकीन, एमसीपीओ II , एनएम ।
नौ सेना मेडल 
1. सर्ज आर एडीएम शंकर नारायण, वीएसएम।
2. सीएमडीई पंकज शर्मा।
3. सीएमडीई अनीश एमजे नायर।
- सीएमडीई शांतुन झा।
- सीएमडीई वी गणपति।
- सीएमडीई इफ्तिखार आलम।
- कैप्टन सौरभ ठाकुर।
- कैप्टन बी वासु धीरज।
- लेफ्टिनेंट सीडीआर रजनीकांत यादव ।
10. लेफ्टिनेंट सीडीआर योगेश तिवारी ।
- लेफ्टिनेंट सीडीआर अनंत कुकरेती ।
विशिष्ट सेवा मेडल
- आर एडीएम एस गंटयेट।
- सीएमडीई कारी मुरलीधर।
- सीएमडीई हेमंत पदबिदरी।
- सीएमडीई वीरप्पा बी बेल्लारी।
- सीएमडीई नीरज उदय।
- सीएमडीई नादुविल पिशारोम प्रदीप।
- सीएमडीई मुकुल माधव सुरंगे।
- सीएमडीई प्रशांत दत्तात्रेय सिद्धाय।
- सीएमडीई मानव सहगल।
- कैप्टन पार्थ उमाकांत भट्ट।
- कैप्टन कार्तिक मूर्ति।
- कैप्टन सैमुअल मामेन अब्राहम।
- कैप्टन गौरव मल्होत्रा।
- कैप्टन गौरव मेहता।
- कैप्टन  सुनील दत्त डोगरा।
- महावीर प्रसाद एमसीपीओ I ।
______________________________________________________________
एमजी/एएम/एसके
(Visitor Counter : 321
स्वास्थ्य एवं परिवार कल्याण मंत्रालय
भारत में पिछले 7 महीनों में अब तक के सबसे कम नए मामले दर्ज किए गए, पिछले 24 घंटों के दौरान 12,584 नए पॉजिटिव मामलों की जानकारी मिली
25 राज्यों और केंद्र शासित प्रदेशों में कोविड-19 के सक्रिय मामलों की संख्या 5000 से नीचे
ब्रिटेन में पाए गए नए तरह के कोरोना वायरस से देश में अब तक कुल 96 लोग संक्रमित, पिछले 24 घंटों के दौरान कोई नया मामला नहीं
भारत ने कोरोना महामारी के खिलाफ लड़ाई में बड़ी उपलब्धि हासिल की है। दैनिक आधार पर कोविड-19 के नए मामले आज रिकॉर्ड निचले स्तर पर आ गए।
करीब सात महीने बाद पिछले 24 घंटों के दौरान केवल 12,584 नए मामले सामने आए। 18 जून 2020 को दैनिक नए मामलों की संख्या 12,881 थी।
समाज और सरकार दोनों के सहयोग से केंद्र द्वारा अपनाई गई प्रभावी रणनीति की वजह से कोविड-19 मामलों में लगातार कमी आ रही है। कोविड से रोजाना मरने वालों की संख्या भी घट रही है। पिछले 24 घंटों के दौरान कोविड से 167 लोगों की मौत हुई है।
देश में कोविड के सक्रिय मामलों की संख्या आज घटकर 2,16,558 रह गई। कुल पॉजिटिव मामलों में सक्रिय मामलों की संख्या में और कमी आई है और यह 2.07 प्रतिशत पर सीमित हो गए है।
पिछले 24 घंटों के दौरान कुल सक्रिय मामलों में 5,968 की कमी आई है।
राष्ट्रीय स्तर पर किए गए सामूहिक प्रयासों से 25 राज्यों और केन्द्र शासित प्रदेशों में सक्रिय मामले 5 हजार से कम है।
दूसरी ओर, 32 राज्यों और केन्द्र शासित प्रदेश में सक्रिय मामले 10 हजार से कम है।
जांच की सुविधाओं में विस्तार से पॉजिटिव मामलों की संख्या में भी कमी आई है।
देश में साप्ताहिक स्तर पर पॉजिटिव मामले 2.06 प्रतिशत रह गए हैं। 22 राज्यों और केन्द्र शासित प्रदेशों में पॉजिटिव मामले राष्ट्रीय औसत से भी कम हैं।
कुल स्वस्थ हुए लोगों की संख्या आज 1.01 करोड़से अधिक  हो चुकी है जिससे स्वस्थ होने की दर 96.49 प्रतिशत पर पहुंच गई है। सक्रिय मामलों की तुलना में स्वस्थ होने वालों की संख्या लगातार बढ़ रही है और मौजूदा समय में यह अंतर 98,94,736 पर पहुंच गया है।
पिछले 24 घंटों के दौरान 18,385 लोग संक्रमण से स्वस्थ हुए।
इनमें से 80.50 प्रतिशत स्वस्थ होने के नए मामले 10 राज्यों और केन्द्र शासित प्रदेशों से रहे।
एक दिन में सबसे ज्यादा स्वस्थ होने वालों के मामले में महाराष्ट्र पहले नंबर पर रहा। यहां एक दिन में 4,286 लोग स्वस्थ हुए। केरल 3,922 ऐसे मामलों के साथ दूसरे नंबर पर और 1,255 मामलों के साथ छत्तीसगढ़ तीसरे नंबर पर रहा।
70.08 फीसदी नए मामले सात राज्यों और केन्द्र शासित प्रदेशों से रहे।
पिछले 24 घंटो के दौरान सबसे ज्यादा दैनिक नए 3,110 मामले केरल में सामने आए। महाराष्ट्र 2,438 ऐसे मामलों के साथ दूसरे नंबर पर रहा जबकि छत्तीसगढ़ में कल 853 नए मामले सामने आए।
पिछले 24 घंटों के दौरान कोरोना से मौत के जो 167 मामले सामने आए उनमें से 62.28 प्रतिशत पांच राज्यों और केन्द्र शासित प्रदेशों से रहे।
महाराष्ट्र में कोरोना से 40 लोगों की मौत हुई जबकि केरल में 20 और पश्चिम बंगाल में 16 लोगों की मृत्यु हुई।
ब्रिटेन में पाए गए नए तरह के कोरोना वायरस से अबतक देश में कुल 96 लोग संक्रमित हुए हैं। पिछले 24 घंटो के दौरान ऐसा कोई और मामला सामने नहीं आया है।
प्रधानमंत्री कार्यालय
प्रधानमंत्री ‘परीक्षा पे चर्चा 2021’ के दौरान छात्रों, शिक्षकों और अभिभावकों से बातचीत करेंगे
प्रधानमंत्री श्री नरेंद्र मोदी ‘परीक्षा पे चर्चा 2021’ के दौरान पूरी दुनिया के छात्रों, शिक्षकों और अभिभावकों से ऑनलाइन बातचीत करेंगे।
ट्वीट्स की एक श्रृंखला में, प्रधानमंत्री ने कहा, “चूंकि हमारे बहादुर #एग्जॉमवॉरियर अपनी परीक्षा की तैयारी कर रहे हैं, ‘परीक्षा पे चर्चा 2021’ वापस आ गया है। इस बार यह पूरी तरह से ऑनलाइन होगा और पूरी दुनिया के छात्रों के लिए ओपन है। आइए, परीक्षा में मुस्कान के साथ और बिना तनाव के शामिल हों। #पीपीसी2021
लोगों की मांग पर, ‘परीक्षा पे चर्चा 2021’ में अभिभावक और शिक्षक भी शामिल होंगे। गंभीर विषय पर यह एक मजेदार चर्चा होगी। मैं अपने छात्र मित्रों, उनके अद्भुत अभिभावकों और मेहनती शिक्षकों को #पीपीसी2021 में बड़ी संख्या में हिस्सा लेने के लिए आमंत्रित करता हूं।
स्कूल और कॉलेज छात्रों के साथ प्रधानमंत्री के बातचीत आधारित कार्यक्रम “परीक्षा पे चर्चा 1.0” का पहला संस्करण 16 फरवरी, 2018 को नई दिल्ली के तालकटोरा स्टेडियम में आयोजित हुआ था। स्कूल और कॉलेज छात्रों के साथ बातचीत आधारित इस कार्यक्रम का दूसरा संस्करण भी नई दिल्ली के तालकटोरा स्टेडियम में 29 जनवरी, 2019 को हुआ। स्कूली छात्रों के साथ प्रधानमंत्री के बातचीत आधारित इस कार्यक्रम का तीसरा संस्करण “परीक्षा पे चर्चा 2020” 20 जनवरी, 2020 को नई दिल्ली के तालकटोरा स्टेडियम में आयोजित हुआ।
महिला एवं बाल विकास मंत्रालय
एनआईपीसीसीडी मुख्यालय ने राजस्थान पुलिस अकादमी, जयपुर में राजस्थान के एसजेपीयू के लिए 'बाल संरक्षण और मिशन वात्सल्य पोर्टल' पर एक प्रशिक्षण कार्यक्रम आयोजित किया
एनआईपीसीसीडी मुख्यालय ने 13-15 सितंबर, 2023 तक राजस्थान पुलिस अकादमी, जयपुर में राजस्थान के एसजेपीयू के लिए 'बाल संरक्षण और मिशन वात्सल्य पोर्टल' पर एक प्रशिक्षण कार्यक्रम आयोजित किया। इस कार्यक्रम में 26 प्रतिभागियों ने भाग लिया।
उप राष्ट्रपति सचिवालय
उप राष्ट्रपति ने आगामी त्यौहारों 'उगादि, गुड़ी पड़वा, चैत्र शुक्लादि, चेटीचंड, वैशाखी, विशु, पुथांडु, वैशाखादि और बोहाग बिहू' के शुभ अवसर पर देशवासियों को शुभकामनाएं दी
उप राष्ट्रपति, श्री एम वेंकैया नायडू ने आगामी त्योहारों 'उगादि, गुड़ी पड़वा, चैत्र शुक्लादि, चेटीचंड, वैशाखी, विशु, पुथांडु, वैशाखादि और बोहाग बिहू' से पहले देश के लोगों को शुभकामनाएं दी हैं।
संदेश का हिंदी पाठ निम्नलिखित है –
“मैं 'उगादि, गुड़ी पड़वा, चैत्र शुक्लादि, चेटीचंड, वैशाखी, विशु, पुथांडु, वैशाखादि और बोहाग बिहू' के शुभ अवसर पर अपने देश के सभी नागरिकों को हार्दिक बधाई एवं शुभकामनाएं देता हूं।
ये त्यौहार पारम्परिक नव वर्ष के शुभारंभ के अवसर पर मनाये जाते हैं और हमारे देश की सामासिक संस्कृति और समृद्ध विरासत को दर्शाते हैं। आंध्र प्रदेश और तेलंगाना के लोग 'उगादि' और कर्नाटक में 'युगादी' के नाम से इस त्यौहार को मनाते हैं। महाराष्ट्र में इसे 'गुड़ी पड़वा' और तमिलनाडु में 'पुथांडु' के नाम से यह त्यौहार मनाया जाता है। केरल में हमारे मलियाली भाई-बहन इसे 'विशु' और पंजाब में 'वैशाखी' के नाम से इस उत्सव को मनाते हैं। ओडिशा में इसे 'पणा संक्राति' के नाम से मनाया जाता है। पश्चिमी बंगाल में 'पोइला बोइशाख' और असम में 'बोहाग बिहू' नव वर्ष के आगमन का प्रतीक है। इस त्यौहार का आयोजन अलग-अलग नामों से किया जाता है, परंतु उल्लास, उमंग और घनिष्ठता की भावना से परिपूर्ण उत्सवी माहौल हर जगह एक समान होता है।
हमारे धर्म ग्रंथों और शास्त्रों में अनेक ऐसी घटनाओं का उल्लेख है, जिनसे प्रकृति के प्रति हमारी श्रद्धा का पता चलता है। हमारे देश में फसल-कटाई का मौसम अपने आप में एक ऐसा अवसर होता है, जो प्रकृति के चैतन्य और प्राचुर्य के उत्सव की तरह मनाया जाता है।
हमारे देश में, त्यौहार सदा से ऐसा अवसर रहा है, जब परिजन और मित्र-बंधु एक साथ मिलकर उत्सव का आयोजन करते हैं। परंतु कोविड-19 महामारी के कारण उत्पन्न हुई स्थिति को ध्यान में रखते हुए मैं सभी नागरिकों से कोविड-19 संबंधी स्वास्थ्य और स्वच्छता नयाचारों का अनुपालन करते हुए इस त्यौहार को मनाने का आग्रह करता हूं।
मैं कामना करता हूँ कि ये पर्व हमारे देश में शांति, सौहार्द्र, समृद्धि और खुशहाली लाएँ।